## Naredba o homologaciji motornih vozila s najmanje četiri kotača u pogledu emisije buke

### NN 69/1998 (14.5.1998.), Naredba o homologaciji motornih vozila s najmanje četiri kotača u pogledu emisije buke

# DRŽAVNI ZAVOD ZA NORMIZACIJU I MJERITELJSTVO

Temeljem članka 13 stavak 2. članka 17 stavak 2. i članka 23 stavak 4.
Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## NAREDBU

### O HOMOLOGACIJI MOTORNIH VOZILA S NAJMANJE ČETIRI KOTAČA U POGLEDU EMISIJE BUKE

I. OPĆE

1. Vozila kategorija M i N moraju biti homologirana sukladno ovoj naredbi.

II. PODRUČJE PRIMJENE

2. Ova naredba odnosi se na buku koju emitiraju motorna vozila s najmanje
četiri kotača.

III. ZAHTJEVI

3. *Opći zahtjevi*

3.1 Vozilo, njegov motor i njegov sustav za smanjenje buke moraju biti tako
projektirani, proizvedeni i sastavljeni da omogućavaju vozilu kod uobičajene
uporabe, unatoč vibracijama kojima može biti izloženo, da udovolji odredbama
ove naredbe.

3.2 Sustav za smanjenje buke mora biti tako projektiran, proizveden i
sastavljen, da omogućuje razumnu otpornost na koroziju kojoj može biti izložen
s obzirom na uvjete uporabe vozila.

4. *Zahtjevi koji se odnose na razine buke*

4.1 Mjerne metode

4.1.1 Buka koju proizvodi tip vozila koji podliježe homologaciji mora se
mjeriti dvjema metodama opisanim u dodatku 3 Pravilnika ECE R 51.02 za vozila u
kretanju i za vozila u mirovanju1 ako je vozilo na električni pogon, emitirana
buka mora se mjeriti samo u kretanju.

        Kod vozila koja imaju
najveću dopuštenu masu preko 2800 kg mora se u mirovanju dodatno izmjeriti buka
komprimiranog zraka sukladno zahtjevima dodatku 6 pravilnika ECE R 51.02,
ako je odgovarajući uređaj za kočenje dio vozila.

4.1.2 Dvije vrijednosti izmjerene u skladu sa zahtjevima točke 4.1.1 moraju
se unijeti u izvještaj o ispitivanju i na obrazac prema uzorku iz dodatka 1
Pravilnika ECE R 51.02

         Izmjerene vrijednosti
prema točki 4.1.1 moraju se upisati u izvještaj o ispitivanju i u potvrdu koja
odgovara uzorku iz dodatka 1 pravilnika ECE R 51.02

4.2 Dopuštene razine buke

4.2.1 Uzevši u obzir odredbe iz točke 4.2.2 razina buke tipova vozila
izmjerena metodom opisanom u točki 3.1 dodatka 3 pravilnika ECE R 51.02 ne
smije prekoračivati niže navedene granične vrijednosti:

if !supportEmptyParas endif

|  |  |  |
| --- | --- | --- |
| **Kategorije vozila** | | **Granične                      vrijednosti**  **dB(A)** |
| 4.2.1.1. | Vozila za prijevoz putnika koja ne   mogu imati više od devet sjedala   uključujući vozačko sjedalo | 74 |
| 4.2.1.2.            4.2.1.2.1.    4.2.1.2.2. | Vozila za prijevoz putnika koja imaju   više od devet sjedala uključujući   vozačko sjedalo i najveću dopuštenu   masu veću od 3,5 t      snage motora manje od 150 kW (ECE)     snage motora 150 kW (ECE) ili veće | 78    80 |
| 4.2.1.3.          4.2.1.3.1.  4.2.1.3.2. | Vozila za prijevoz putnika koja imaju   više od devet sjedala uključujući voza-  čko sjedalo; vozila za prijevoz tereta    najveće mase ne veće od 2 t  najveće mase veće od 2 t, ali ne   veće od 3,5t | 76    77 |
| 4.2.1.4.    4.2.1.4.1.  4.2.1.4.2.      4.2.1.4.3 | Vozila za prijevoz tereta najveće dopu-  štene mase veće od 3,5 t  snage motora manje od 75 kW (ECE)  snage motora 75 kW (ECE) ili veće,   ali manje od 150 kW (ECE)  snage motora 150 kW (ECE) ili veće | 77    78    80 |

4.2.2     Međutim,

4.2.2.1 Za tipove vozila navedene u točkama 4.2.1.1 i 4.2.1.3 opremljene motorom
s unutarnjim izgaranjem s kompresijskim paljenjem ili s izravnim
ubrizgavanjem, granične vrijednosti moraju se povećati za 1 dB(A).

4.2.2.2 Za tipove vozila projektirane za terensku vožnju2 i s najvećom
dopuštenom masom preko 2 t granične vrijednosti se povisuju:

4.2.2.2.1 za 1 dB(A), ako su opremljena motorom snage manje od 150 kW (ECE)

4.2.2.2.2 za 2 dB(A), ako su opremljene motorom snage 150 kW (ECE) ili veće.

4.2.2.3 Za tipove vozila navedene u točki 4.2.1.1, opremljene mjenjačem
brzina s više od četiri stupnja prijenosa za vožnju naprijed i motorom koji razvija
najveću snagu veću od 140 kW (ECE) i s omjerom najveća snaga/najveća masa većim
od 75 kW/t, granične vrijednosti moraju se povećati za 1 dB(A), ako je brzina s
kojom zadnji kraj vozila prijeđe crtu BBž u trećem stupnju prijenosa veća od 61
km/h.

5. *Zahtjevi na ispušne sustave koji sadrže vlaknasta gradiva*

5.1 Vlaknasta gradiva ne smiju se rabiti u konstrukciji zvučnih prigušivača,
osim ako su poduzete prikladne mjere u fazi projektiranja i proizvodnje, kako
bi se postigla potrebna učinkovitost u vožnji, da se zadovolje granične
vrijednosti postavljene u točki 4.2 ove naredbe. Takav zvučni prigušivač smatra
se učinkovitim u vožnji, ako ispušni plinovi nisu u dodiru s vlaknastim
gradivima ili ako je prigušivač prototipa vozila, koje se ispituje
sukladno zahtjevima ove naredbe, doveden u uobičajeno stanje za vožnju prije
nego su provedena ispitivanja razine buke.

IV. ISPITIVANJE VOZILA

6. Ispitivanje vozila u smislu ove naredbe može provoditi samo ovlašteni
laboratorij, prema zahtjevima Pravilnika broj 51 Ekonomskog povjerenstva
Ujedinjenih naroda za Europu, s izmjenama i dopunama koje su stupile na snagu
zaključno 5. svibnja 1996.3, koji je dodatak Ženevskom sporazumu iz 1958 o
prihvaćanju jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik ECE R
51.02).

7. Pravilnik ECE R 51.02 u izvorniku dostupan je u Normoteci Državnog zavoda
za normizaciju i mjeriteljstvo.

V. HOMOLOGACIJA VOZILA

8. Državni zavod za normizaciju i mjeriteljstvo vrši homologaciju vozila u
smislu ove naredbe prema Pravilniku ECE R 51.02.

VI. PROVJERA SUKLADNOSTI

9. Provjera sukladnosti vozila sa zahtjevima ove naredbe provodi se prema
postupku koji je propisan Pravilnikom o homologaciji vozila ("Narodne
    novine", broj 82/96, 107/96, 79/97 i 132/97).

VII. PRIMJENA

10. Ova naredba stupa na snagu osmog dana nakon objave u "Narodnim
novinama", a primjenjivat će se:

- za sva nova vozila

- od 1. travnja 2000. za sva vozila koja se prvi put registriraju u
Republici Hrvatskoj.

Klasa: 011-02/98-02/4
Urbroj: 558-04/7-98-1
Zagreb, 28. travnja 1998.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 69/1998-840
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)